Adnoddau Poced 13
1. Gweithgaredd adolygu yn y caffi a ‘Wnewch chi’
Paratoi 
Os ydych chi eisiau defnyddio hwn bydd angen gwneud mwy o ffotocopïau er mwyn cael un i bob myfyriwr.  Mi fedrwch wneud eich copïau eich hun neu ffonio Popeth Cymraeg mewn da bryd i gael copïau wedi’u postio atoch. 
Dull
Grid
Y dysgwyr i weithio mewn parau i lenwi’r bylchau.  Mae’r atebion yn gynwysiedig
Deialog
Gwnewch y ddeialog fel y byddech yn gwneud efo deialog o’r gwerslyfr.

Paratoi 
Torrwch bob set allan a chlipio’r cardiau at ei gilydd.  Cadwch y cardiau yn yr amlen.
Dull
Gwaith pâr:  Mae’r dysgwyr yn edrych ar y geiriau a cheisio cofio eu hystyr.  Maen nhw’n medru sicrhau eu bod yn gywir trwy edrych ar y cefn.
Y  ffordd hawsaf i wneud hyn yw trwy edrych ar yr ochr Gymraeg yn gyntaf.  Unwaith maen nhw’n hyderus y ffordd hon maent yn medru ceisio gwneud y gwaith o Saesneg i Gymraeg.  Wrth gwrs, mae’n bosib y bydd y dysgwyr gwannaf yn cadw at y Gymraeg i’r Saesneg, tra bydd y dysgwyr gorau yn mynd ymlaen yn syth at wneud Saesneg i Gymraeg.
Chwarae rôl
Mae’n bosib tynnu’r cardiau bwyd allan a chwarae rôl yn y caffi, efo un person fel gweinydd yn cyfarch ac yn holi Beth dach chi isio? a’r llall yn gofyn Ga i + yr hyn sydd ar y cerdyn, yna’r gweinydd yn ymateb a rhoi pris amdano.  Mi allech chi ddefnyddio’r cardiau arian o boced 11 os hoffech chi gael syniadau am brisiau. 


